অষ্টম সাপ্লিমেন্টরি তালিকা প্রকাশ কমিশনের

ওয়েব ডেস্ক : অষ্টম সাপ্লিমেন্টরি তালিকা (Supplementary List) প্রকাশ করল নির্বাচন কমিশন (Election Commission)। জানানো হয়েছে, আপাপতত এই দফায় ৩ লক্ষ ভোটারের নাম নিষ্পত্তি হয়েছে। ফলে ৫২ লক্ষের বেশি ভোটারের নাম নিষ্পত্তি হয়েছে বলে জানানো হয়েছে কমিশনের তরফে। তবে কত জনের নাম যোগ হয়েছে, বা কত জনের নাম বাদ পড়েছে সে বিষয়ে কিছু জানানো হয়নি কমিশনের তরফে।

২৮ ফেবরুয়ারি এসআইআরের (SIR) চূড়ান্ত তালিকা প্রকাশ করেছিল কমিশন। সেখানে বিবেচনাধীন ছিল ৬০ লক্ষ ৬ হাজার ৬৭৫ জনের নাম। বর্তমানে সেই নামের নিষ্পত্তির কাজ করছেন জুডিশিয়াল অফিসাররা। তবে অষ্টম তালিকা প্রকাশের পরও এখনও নিষ্পত্তি হওয়া বাকি ৭ লক্ষের কিছু বেশি ভোটারের নাম। কমিশন জানাচ্ছে, ৭ এপ্রিলের মধ্যেই এই কাজ সম্পন্ন করতে চাই তারা।

আরও খবর : অবশেষে মিলল অনুমতি, শুরু হচ্ছে চিংড়িঘাটা মেট্রোর লাইন জোড়ার কাজ

এদিকে যাদের নাম বাদ যাচ্ছে, তারা আবেদন করতে পারবেন ট্রাইব্যুনালে। সেই প্রক্রিয়াও ইতিমধ্যে শুরু হয়েছে বলে খবর। এদিকে তালিকা থেকে নাম বাদ পড়ায় অনেকে ক্ষোভ উগরে দিয়েছেন। আবার অনেকে রাস্তায় নেমে বিক্ষোভ দেখাচ্ছেন।

উল্লেখ্য, রাজ্যে প্রথম দফায় ১৫২টি আসনে ভোট। মনোনয়নের সময় শেষ হবে ৬ এপ্রিল। আরল এই সময়ের মধ্যে ১৫২ টি বিধানসভা কেন্দ্রের ভোটার তালিকায় যাঁদের নাম থাকবে তাঁরাই ভোট দিতে পারবেন। আর দ্বিতীয় দফার ভোট ২৯ এপ্রিল। মনোনয়নের শেষ দিন ৯ এপ্রিল। সেই সময়ের মধ্যে যত নাম তালিকায় উঠবে। তারা ভোটাধিকার প্রয়োগ করতে পারবেন। সে দিনই জানা যাবে, পশ্চিমবঙ্গে ভোটারের সংখ্যা কত।