বাংলায় আর কতদিন বৃষ্টি হবে? কী বলছে হাওয়া অফিস

ওয়েব ডেস্ক : গভীর নিম্নচাপে পরিণত হয়েছে ঘূর্ণিঝড় মন্থা (Cyclone Montha)। এর প্রভাব পড়েছে বাংলার উপরেও। যার ফলে আরও বেশ কয়েকদিন বাংলায় চলবে বৃষ্টিপাত (Rain)। আলিপুর আবহাওয়া দফতর জানাচ্ছে, আগামী রবিবার পর্যন্ত উত্তর ও দক্ষিণবঙ্গের বেশ কয়েকটি জেলায় বৃষ্টিপাতের সম্ভাবনা রয়েছে। আগামী সোমবার থেকে পরিস্কার হবে আকাশ। ফলে ফের গরম বাড়ার সম্ভাবনা রয়েছে। তবে শীত কবে পড়বে তা নিয়ে কিছু জানানো হয়নি হাওয়া অফিসের তরফে।

এই নিম্নচাপের জেরে আগামী রবিবার পর্যন্ত দক্ষিণবঙ্গের (South Bengal) সব জেলাতেই হালকা থেকে মাঝারি বৃষ্টিপাতের সম্ভাবনা রয়েছে। সঙ্গে বইতে পারে ঝোড়ো হাওয়া। আজ অর্থাৎ বৃহস্পতিবার বীরভূম, মুর্শিদাবাদ, পশ্চিম বর্ধমান এবং পুরুলিয়া বেশ কয়েকটি এলাকায় ভারী বৃষ্টিপাতের সম্ভাবনা রয়েছে। বীরভূম ও মুর্শিদাবাদেও হতে পারে বৃষ্টি।

আরও খবর : এসআইআর নিয়ে ধোঁয়াশা! বিবৃতি প্রকাশ করে কী জানাল কমিশন?

দক্ষিণবঙ্গের পাশাপাশি আগামী রবিবার পর্যন্ত উত্তরবঙ্গেও (North Bengal) চলবে বৃষ্টিপাত। মালদা, উত্তর ও দক্ষিণ দিনাজপুর, জলপাইগুড়ি কালিম্পং এবং দার্জিলিং জেলায় বৃষ্টির সম্ভাবনা রয়েছে। শুক্রবার মালদা, উত্তর ও দক্ষিণ দিনাজপুর, জলপাইগুড়ি কালিম্পং এবং দার্জিলিং-এ ভারী বৃষ্টির সম্ভাবনা রয়েছে। তবে সোমবার থেকে আকাশ পরিস্কার হতে শুরু করবে উত্তরবঙ্গে।

অন্যদিকে বৃহস্পতিবার পর্যন্ত পশ্চিমবঙ্গের (West Bengal) উপকূলবর্তী এলাকায় সমুদ্র উত্তাল থাকবে। ৩৫ থেকে ৪৫ কিলোমিটার বেগে বইতে পারে হাওয়া। ফলে মৎসজীবীদের সমুদ্রে যেতে নিষেধ করা হয়েছে। তবে কলকাতা (Kolkata) সহ পার্শ্ববর্তী অঞ্চলে আগামী বেশ কয়েকদিন বিক্ষিপ্ত বৃষ্টিপাত হতে পারে। যার ফলে তাপমাত্রা কিছুটা কম থাকার সম্ভাবনা রয়েছে। তবে জাঁকিয়ে শীত পড়া নিয়ে কিছু জানানো হয়নি আবহাওয়া দফতরের তরফে।